ผมมีตุ่มเนื้อที่โคนอวัยวะเพศ ตามรูป ตรงปลายตุ่มจะมีหนังเป็นเส้นขาวๆหลายเส้นถ้าดึงออกก็จะมีเลืิอดไหล ปกติจะไม่มีอาการอะไรลองทาด้วย Aldara แต่ไม่หายขอคำแนะนำด้วยครับ ขอบครับรูปตุ่มเนื้อ
สวัสดีค่ะ ตุ่มที่บริเวณอวัยวะเพศชายดังประวัติและรูปแนบ อาจเกิดจาก1.หูดเช่นหูดหงอนไก่ หูดข้าวสุก - จะมีลักษณะจำเพาะ คล้ายกับในรูปได้ เป็นโรคติดต่อทางเพศสัมพันธ์หรือการสัมผัส2.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส3.ตุ่มจากโรคติดต่อทางเพศสัมพันธ์เช่นตุ่มหนองใน อาจมีปัสสาวะแสบขัดหรือเป็นหนองร่วมด้วย หรือตุ่มจากโรคซิฟิลิซ4.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง5.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอมหากเป็นตุ่มที่มีลักษณะคล้ายหนอง มีเลือดและหนองไหลจากแผล ปวด บวมมาก มีไข้ ปัสสาวะแสบขัด ควรรีบไปพบแพทย์เพื่อตรวจเพิ่มเติมกรณีเป็นหูดหงอนไก่ การรักษานั้นมีทั้งการใช้ยาแต้มเฉพาะที่หรือการจี้ไฟฟ้า จี้ด้วยความเย็น ทำโดยแพทย์ จึงควรไปพบแพทย์เพื่อรักษาการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่